Miks löödi Jeesus Naatsaretlane risti?
Ta väitis enese kohta ennekuulmatuid asju.
Ta väitis enese olevat üks ja ainus Jumala Poeg.
Miks peaks keegi võtma Teda tõsiselt?
Kui Jeesus tõepoolest tõusis surnuist,
on Tema väide väga suure kaaluga.
Kui aga ülestõusmine ei leidnudki aset,
on Jeesus vaid järjekordne huvitav, kuid tavaline ajalooline tegelane.
Kas Jeesus tõusis surnuist?
Sellele küsimusele vastamiseks peame esitama veel kaks küsimust.
Millised faktid vajavad selgitust?
Milline selgitus sobitub faktidega kõige paremini?
Selgitust vajavad kolm olulist fakti:
Jeesuse tühi haud,
Jeesuse ilmumised elavana peale Tema surma
ja jüngrite usk sellesse, et Jeesus on tõepoolest üles tõusnud.
Uurime neid kõiki.
Esimene fakt.
Jeesuse tühja haua avastamine
on märgitud kuues eraldiseisvas allikas.
Osad neist on ühed varaseimad Uue Testamendi osad.
See on oluline, sest kui sündmus on jäädvustatud
kahe või enama eraldiseisva allika poolt,
kasvab ajaloolaste usk sellesse, et sündmus tõepoolest juhtus.
Mida varasemad on allikad, seda usaldusväärsemad nad on.
Evangeeliumite kohaselt
avastasid naised esmalt Jeesuse tühja haua.
See on ajalooline, sest selles kultuuris polnud naise tunnistus midagi väärt.
Hilisemas legendis või võltsingus oleksid mehed avastanud tühja haua.
Tühja haua usaldusväärsust tõstab ka juudi võimude reaktsioon.
Kui nad kuulsid, et haud oli tühi,
ütlesid nad, et Jeesuse jüngrid varastasid Ta keha,
tunnistades, et Jeesuse haud oli tõepoolest tühi.
"Enamus teadlaseid peab Piiblit tühja haua kohalt usaldusväärseks."
Teine fakt: Jeesuse ilmumised elavana peale Tema surma.
Ühes Uue Testamendi varaseimates kirjades
loetleb Paulus tunnistajaid, kes nägid Jeesust peale Ta surma.
"Ta näitas ennast Peetrusele, seejärel neile kaheteistkümnele,
seejärel näitas ta ennast ühteaegu enam kui viiesajale vennale;
siis näitas Ta ennast Jaakobusele, seejärel kõigile apostlitele.
Aga kõige viimaks näitas Ta ennast ka minule." (1. Korintlastele 15:5-8)
Mitmed Jeesuse ilmumised pärast surnust ülestõusmist
on eraldiseisvalt kinnitatud kõikides evangeeliumites.
Ainuüksi Pauluse tunnistuse alusel nõustuvad pea kõik ajaloolased,
et üksikisikud ja inimgrupid nägid Jeesust elavana peale Ta surma.
"Ajalooliselt on kindel, et Peetrusel ja jüngritel
olid peale Jeesuse surma kogemused,
kus Jeesus ilmus neile ülestõusnud Kristusena."
Kolmas fakt: jüngrite usk ülestõusmisesse.
Peale Jeesuse risti löömist olid tema järgijad löödud ja kurvad
ning peitsid end, kartes oma elu pärast.
Juutidel ei olnud juttu Messiast, kes tapetakse Ta vaenlaste poolt,
veel vähem, tõuseks peale seda surnuist.
Ainus ülestõusmine, millesse juudid uskusid,
oli ülemaailmne sündmus, mis leiab aset kohtupäeval
peale maailma lõppu, mitte miski, mis juhtub ajaloos.
Juudi seaduse kohaselt tähendas Jeesuse ristilöömine kurjategijana,
et Ta oli Jumala poolt neetud.
Seda kõike teades hakkasid jüngrid
äkitselt ja siiralt uskuma, et Jumal äratas Jeesuse surnuist.
Nad olid selles nii kindlad,
et isegi surmaohus ei eitanud ükski neist oma usku.
Isegi kirjatundja Paulus, kes kiusas kristlaseid taga,
sai äkitselt hoopis ise kristlaseks.
Sama juhtus ka Jeesuse umbuskliku venna Jaakobusega.
"Vaja läheb võimast elumuutvat kogemust,
et tekiks selline liikumine nagu seda oli varajane kristlus."
"Ajaloolasena ei suuda ma selgitada varakristlust muul viisil,
kui et Jeesus tõusis surnuist ja jättis endast maha tühja haua."
Need kolm tugevat fakti nõuavad asjakohast selgitust.
Kuidas neid mõista?
Läbi ajaloo on proovitud neile anda lihtsamaid inimlikke selgitusi.
Näiteks vandenõu, valesurm, meelepete, varastatud surnukeha jne.
Need kõik on kaasaja teadlaste poolt ülemaailmselt ümber lükatud.
Tõsiasi on, et nendele kolmele faktile ei leidu naturalistlikku selgitust.
Algsed pealtnägijad kinnitasid, et Jumal äratas Jeesuse surnuist.
Kui on olemas väikenegi võimalus, et Jumal eksisteerib,
siis seda selgitust ei saa välistada.
"Jumalale, kes on võimeline looma terve universumi,
on ülestõusmine lapsemäng!"
Tühi haud, Jeesuse nägemine elavana peale Tema surma,
ning grupp eemaletõugatud järgijaid,
kes muutusid radikaalselt, uskudes ülestõusnud Messiasse.
Need on iseseisvalt kinnitatud ajaloolised faktid.
Kuidas sina neid selgitad?
"Sellesama Jeesuse on Jumal üles äratanud surnuist,
meie kõik oleme selle tunnistajad." (Apostlite teod 2:32)
MÕISTUSPÄRANE USK
Tõlkis: Dajaana-Jessica Vaher